CELEX: 62011FB0142(01)
Language: hu
Date: 2016-06-24 00:00:00
Title: F-142/11. RENV sz. ügy: A Közszolgálati Törvényszék (második tanács) 2016. június 24-i végzése – Simpson kontra Tanács (Közszolgálat — Hatályon kívül helyezést követően visszautalás a Közszolgálati Törvényszék elé — Tisztviselők — Besorolási fokozatban való előlépés — A felperesnek az AD 9 versenyvizsgán való sikeres szereplését követő AD 9 besorolási fokozatba történő besorolását mellőző határozat — Indokolási kötelezettség — Egyenlő bánásmód — Nyilvánvaló értékelési hiba — Az eljárási szabályzat 81. cikke — Nyilvánvalóan megalapozatlan kereset)

8.8.2016   
            
            
               HU
            
            
               Az Európai Unió Hivatalos Lapja
            
            
               C 287/36
            
         A Közszolgálati Törvényszék (második tanács) 2016. június 24-i végzése – Simpson kontra Tanács
   (F-142/11. RENV sz. ügy) (1)
   
   ((Közszolgálat - Hatályon kívül helyezést követően visszautalás a Közszolgálati Törvényszék elé - Tisztviselők - Besorolási fokozatban való előlépés - A felperesnek az AD 9 versenyvizsgán való sikeres szereplését követő AD 9 besorolási fokozatba történő besorolását mellőző határozat - Indokolási kötelezettség - Egyenlő bánásmód - Nyilvánvaló értékelési hiba - Az eljárási szabályzat 81. cikke - Nyilvánvalóan megalapozatlan kereset))
   (2016/C 287/44)
   Az eljárás nyelve: angol
   
      Felek
   
   
      Felperes: Erik Simpson (Brüsszel, Belgium) (képviselő: M. Velardo ügyvéd)
   
      Alperes: az Európai Unió Tanácsa (képviselők: M. Bauer és E. Rebasti meghatalmazottak)
   
      Az ügy tárgya
   
   A felperes AD9 besorolási fokozatba való előléptetését azt követően megtagadó határozat megsemmisítése iránti kérelem, hogy az sikeresen teljesítette a „Cseh, észt, magyar, litván, lett, máltai, lengyel, szlovák és szlovén nyelvű egységvezető (AD9) a fordítás területén” EPSO/AD/113/07 versenyvizsgát, valamint kártérítési kérelem.
   
      A végzés rendelkező része
   
   
               1)
            
            
               A Közszolgálati Törvényszék a keresetet elutasítja.
            
         
               2)
            
            
               Erik Simpson maga viseli az F-142/11, a T-130/14 P és az F-142/11 RENV számú ügyekben felmerült saját költségeit és köteles viselni az Európai Unió Tanácsa részéről az F-142/11. számú ügyben felmerült költségeket.
            
         
               3)
            
            
               Az Európai Unió Tanácsa maga viseli a T-130/14 P és az F-142/11 RENV számú ügyekben felmerült saját költségeit.
            
         
      (1)  HL C 65, 2012.3.3., 26. o. (eredeti ügy)